จัดทัพหุ้นแนวโน้มกำไร Q2 แจ่ม พร้อมส่อง5ประเด็นเด็ดประจำวัน
บล.ฟินันเซีย ไซรัส จัดทัพหุ้นแนวโน้มกำไร Q2/60 แจ่ม พร้อมส่อง 5 ประเด็นเด็ดประจำวัน (12 ก.ค.60)
12 ก.ค. 2560

บล.ฟินันเซีย ไซรัส ระบุในบทวิเคราะห์ โดยคาดว่า SET ยังคงมีแนวโน้มแกว่งตัว Sideways ต่อเนื่องโดยตลาดยังคงจับตาดูผลประกอบการของกลุ่มธนาคาร ซึ่งวานนี้ TISCO รายงานออกมาเป็นที่แรกและค่อนข้างดีกว่าตลาดคาด ทำให้ตลาดน่าจะสบายใจมากขึ้นต่อธนาคารอื่นที่ๆจะประกาศตามออกมา ส่วนประเด็นสำคัญที่ต้องติดตามคืนนี้คือการแถลงของประธาน FED ต่อหน้าสภาคองเกรส
ขณะที่ประเด็นนายโดนัลด์ ทรัมป์ จูเนียร์ แผยแพร่ว่าเคยได้รับข้อเสนอข้อมูลที่อ่อนไหวของนางคลินตันจากทางรัสเซียและทำให้เกิดความกังวลในตำแหน่งประธานาธิบดีของทรัมป์ เราคาดว่าส่งผลกระทบจำกัด
กลยุทธ์ : เก็งกำไรหุ้นที่คาดมีกำไรไตรมาส 2/60 แข็งแกร่ง
ประเด็นสำคัญวันนี้
(+) ครม. อนุมัติรถไฟความเร็วสูง ไทย-จีน ช่วงกรุงเทพฯ-โคราช 252.3 ก.ม. วงเงิน 1.79 แสนลบ. หลังจากนี้จะนำเข้า สนช. และลงนามด้านการออกแบบกับจีน คาดก่อสร้างช่วงแรก 3.5 ก.ม. 425 ลบ. ปลาย 4Q17 เป็นบวกกับกลุ่มรับเหมา Top pick ยังเป็น CK ราคาเป้าหมาย 40 บาท
(+) TISCO กำไรสุทธิ 2Q17 +1%Q-Q, +24.7%Y-Yอยู่ที่ 1.51 พันลบ. จากค่าใช้จ่ายตั้งสำรองฯที่น้อยกว่าคาด ส่วน Coverage ratio แข็งแกร่งขึ้น แต่ NPL ก็ขึ้นเล็กน้อยเป็น 2.41% จาก 2.37% ใน 1Q17 คาดแนวโน้ม 2H17 ทรงตัว H-H คงราคาเป้าหมายที่ 80 บาท Upside เหลือน้อยลงแต่แนะนำซื้อเพื่อปันผล อย่างไรก็ตาม เราเริ่มเห็น CoF และค่าใช้จ่ายในการดำเนินงานปรับขึ้น ซึ่งถ้าแนวโน้มเป็นแบบนี้แบงก์ใหญ่จะดูน่าสนใจกว่าแบงก์เล็ก-กลาง
(+) IRPC เราคาดกำไรปกติ 2Q17 -13% Q-Q, -64% Y-Y เพราะส่วนต่างราคาปิโตรเคมีชะลอ และมี stock loss แต่หากตัดรายการนี้ออก คาดกำไรโตถึง 447% Q-Q และ 16% Y-Y หลังผ่านการหยุดซ่อมบำรุงใน 1Q17 และกลับมาใช้กำลังการผลิตเพิ่มขึ้น กำไรจะยิ่งเร่งตัวขึ้นอย่างมีนัยสำคัญใน 2H17 จากการ COD โครงการขยายกำลังการผลิต PP 3 แสนตัน/ปี ยังแนะนำซื้อ ราคาเป้าหมายปี 2018 ที่ 7.40 บาท
(+) BCH เราคาดกำไรสุทธิ 2Q17 +3.1% Q-Q, +8.7% Y-Y จากฤดูฝนปีนี้ที่มาเร็ว ทำให้รายได้เพิ่มขึ้นทั้งจากประกันสังคมและผู้ป่วยเงินสด และ รพ. WMC อาจได้เห็น EBITDA เป็นบวกทั้งไตรมาส ทำให้เราปรับกำไรสุทธิปี 2018 เป็นต้นไปขึ้นราว 4-5% ส่งผลให้ราคาเป้าหมายเพิ่มขึ้นเป็น 16.50 บาท ยังแนะนำซื้อ และเป็น Top pick ของกลุ่ม
(+) BIG จัดงาน BIG PRO DAYS ระหว่าง 10-16 ก.ค. ครั้งนี้จัดเร็วกว่าทุกปี เพื่อกระตุ้นตลาดและตัดหน้าคู่แข่ง ซึ่งแม้จะไม่มีเปิดตัวกล้องรุ่นใหม่ แต่โปรโมชั่นที่แรงสุดในรอบปีน่าจะช่วยกระตุ้นยอดได้ เราคาดกำไร 2Q17 +15-20% Y-Y และจะเร่งขึ้นใน 3Q17 ที่เป็น High Season ยังแนะนำซื้อราคาเป้าหมาย 6.90 บาท